\* Plàstica. Modelem amb pasta de sal. Et proposem com fer-la. Si tens tot el material i en fas, comparteix la teva producció a la vídeo trobada!

**MATERIAL**

* sal fina
* farina
* aigua
* bol
* forn
* paper de forn
* safates per enfornar
* colorant alimentari (opcional)
* pintura de diferents colors (trempes)
* pinzells
* plats per a la pintura
* gots per als pinzells

**COM FEM LA PASTA**

En un bol hi barregem una tassa de sal, dues tasses de farina i una tassa d’aigua i ho ben barregem fins que ens queda una massa compacta.

Si volem fer una quantitat gran de pasta de sal podem fer-la, però hem de tenir clara la relació de proporcionalitat entre els diferents ingredients: 1 part de sal, dues parts de farina i una part d’aigua.

Un cop tenim la pasta de sal feta ja podem començar a fer les figures que vulguem i les col·loquem en una safata folrada amb paper de forn per enfornar-les.

Enfornem les diferents figures, i en funció de cada forn, ja veurem quan estan cuites per poder-les treure i deixar-les refredar.

Quan les figures de pasta de sal ja estan fredes, les podem pintar.